Fredag morgen advarer Vejdirektoratet om glatte veje i et større område omkring Skørping, Støvring, Nørager, Sønderup og op mod Svenstrup. Der er saltning alle steder, men trafikanter opfordres til at passe på og tilpasse hastighed og afstand efter forholdene. Nordjyllands Politi oplyser, at der ikke er melding om trafikuheld nogen steder, og man håber, at den status holder hele fredagen.
Temperaturerne er alle steder i Nordjylland i minus, og det betyder samtidig, at der er risiko for glatte veje flere steder i Nordjylland.